### 13.    Beslutning i forbindelse med genåbning af [adresse] i Kalundborg

**Åbent**

Sagsnr.: 326-2021-10768       J.nr.: 05.00.05           Dokumentnr.:
326-2021-66294

**Sagstype**

Beslutning.

**Resume og sagens baggrund**

På Teknik- og Miljøudvalgsmødet
den 3. maj 2018 ønskede udvalget en undersøgelse af konsekvenserne i
forbindelse med en genåbning af [adresse]. Der blev herefter på Teknik- og
Miljøudvalgsmødet den 7. juni 2018 fremlagt en undersøgelse af konsekvenserne i
forbindelse med en genåbning af [adresse], og udvalget besluttede at genåbne
Nyvangsvej for gennemkørsel i nordgående retning og at evaluere løsningen efter
to år.

**Indstillinger**

Chefen for Vej, Ejendom og Affald
indstiller, at:

1.    Genåbningen af
Nyvangsvej fastholdes med ensrettet kørsel i nordgående retning for
motorkøretøjer og med kørsel i begge retninger for cyklister, og

2.    Løsningen
evalueres på ny i 2023.

**Behandling**

Teknik- og Miljøudvalget.

**Sagsfremstilling**

På Teknik- og [adresse] den
3. maj 2018 blev der ønsket en undersøgelse af konsekvenserne i forbindelse med
en genåbning af [adresse]. Der blev på Teknik- og Miljøudvalgsmødet den 7.
juni 2018 fremlagt en undersøgelse af konsekvenserne i forbindelse med en
genåbning af [adresse].

Rådgivningsfirmaet Rambøll
forudså på baggrund af en beregningsmodel, at der ville komme en trafikstigning
på [adresse] ved en åbning for gennemgående trafik. Stigningen blev beregnet
til et sted mellem 2000-2500 motorkøretøjer om året. Det var derfor forventningen,
at en åbning af [adresse] ville flytte cirka 50% af trafikken fra [adresse]
[adresse].

Trafikdata for [adresse]

Det talte tal fra 2018, opregnet
til årsdøgntrafik i 2019 (ÅDT), giver et årsdøgn med 487 motorkøretøjer.

Trafikken blev talt igen i marts
2021. Der blev her beregnet en ÅDT på 160 motorkøretøjer. Der blev i tælleugen
konstateret rigtigt mange parkerede biler i gaden.

De to årsdøgnstrafiktal,
henholdsvis det opregnede tal til 2019-niveau og det talte årsdøgntrafiktal fra
2020, indikerer, at trafikken på [adresse] ikke vil få det omfang, som
Rambølls trafikregnemodel beregnede i 2018 (2000-2500 motorkøretøjer).

[adresse] vil formodentlig
ligge på knap 500 motorkøretøjer eller færre, som tællingen i 2021 har
indikeret med de stigningstakter, som der vil være at se andre steder på
kommunevejene. Det meget lave antal motorkøretøjer i 2021 er administrationen
dog usikker på. Derfor inddrages tællingen fra 2021 endnu ikke i konklusionen
på anden måde, end at trafikken på [adresse] skal følges fremover.

Trafikken på [adresse]
Ragnhild Petersen er talt før og efter åbningen af [adresse]. Der er konstateret et
fald i trafikken på 12% svarende til 85 motorkøretøjer, målt henholdsvis i 2017
og marts i 2021.

På [adresse] er der ligeledes
et fald i trafikken fra 2017 til marts 2021. Faldet ligger på 17% svarende til
et fald på 832 motorkøretøjer.

Administrationen foretager
kontroltællinger af [adresse] i løbet af 2021 og følger udviklingen i
trafikken de kommende år.

Forhold omkring Nyvangsvej i tælleperioden

Der har ikke været anmeldt
gravearbejder på [adresse] i tælleperioden eller umiddelbart før tælleperioden
i marts 2021.

Ved nr. 9 i den nordlige ende af
[adresse] har boligforeningen renoveret bygningen. Der har ikke været anmeldt
gravearbejder i den forbindelse. TDC havde kabelbrud på grund af
kloakgravearbejde i gården til nr. 9. Billeder derfra viser, at boligforeningen
kan have spærret noget af fortovet i forbindelse med renoveringsprojektet. Arbejdet
blev dog ikke anmeldt. Arbejdet med renoveringen af bygningen ikke umiddelbart
kan have påvirket trafikken på vejen.

Nyvangsvej har været spærret i
slutningen af 2020 i cirka 2,5 måned i forbindelse med renovering af tag ved
ejendomme på [adresse]. Det er meget usikkert om renoveringsarbejdet har haft
nogen indflydelse på valg af trafikrute. Det er også usikkert, hvordan Covid-19
har eller har haft indflydelse på trafikmønstreret på [adresse].

Konklusioner

En fremtidig konklusion kan resultere
i, at flytning af trafik fra en trafikbelastet vej, som er udformet som
trafikvej, til en svært fremkommelig rute, ikke er en særlig effektiv måde at
flytte trafik på.

Forandringer i
transportmuligheder og køremuligheder påvirker umiddelbart trafikanter. På
[adresse] blev der konstateret en markant tilsidesættelse af love og regler i
forbindelse med åbningen af [adresse] for trafik i nordgående retning. De
trafikanter, der tidligere kunne køre ud og ind via [adresse], fortsatte med
denne færdsel på trods af, at vejen blev ensrettet med mulighed for
gennemkørsel. Afmærkning blev strammet op, og der blev udført politikontrol.
Zacharias Jessen var formodentlig det, der slutteligt gav anledning til, at
ændringen i færdselsmulighederne blev respekteret. Der har ikke været kendte
problemer med cykeltrafik i begge retninger.

Konklusion på evaluering af
åbning af [adresse]:

·
Trafikken på [adresse] er målt til 488 i 2020 og 160 i 2021.

·
Der er ikke flyttet det antal køretøjer fra [adresse], som
beregningsmodellen fra Rambøll forudsatte.

·
Trafikken er faldet på grund af Corona, og

·
Faldet i trafikken kan ikke måles med samme styrke, som faldet i
trafikken på det overordnede trafiknet, hvor der på visse tidspunkter i 2020 blev
konstateret et fald på op til 40% afhængig af biltype og tid.

·
Trafikken gennem [adresse] er meget afhængig af fremkommelighed.

Generelle bemærkninger vedrørende trafikken i 2020

Trafikken generelt har været
påvirket af Covid-19 epidemien i 2020. Registrering af trafikken i 2020 er
derfor påvirket af, at nogen typer trafik kan have været reduceret. Til gængæld
er fritidstrafikken ikke faldet i [adresse]. Fritidstrafikken er den
trafiktype, der er størst. Bolig-arbejdstrafik udgør 24% i 2019 mod fritidstrafikken
på 41%, ifølge Transportvaneundersøgelse fra DTU.

De samme tal i 2020 viser 43%
fritidstrafik mod 22% arbejdstrafik. Transportvaneundersøgelsen fra DTU
beregner trafik som landstal. De skal derfor betragtes som en indikation af, at
forholdene i Kalundborg Kommune formodentlig ikke afviger væsentligt fra
landsgennemsnittet i transportvaner. Der er lokale forhold, der kan påvirke
trafikmønstret. Hvis andelen af bilejere for eksempel stiger på [adresse], så
vil antallet af parkerede biler i gaden stige med de konsekvenser, dette vil
have på fremkommeligheden.

**Økonomiske konsekvenser**

Ingen bemærkninger.